Discussió:Educació

message: He afegit el cartell de punt de vista neutral perquè el redactat és etnocèntric tenint gran èmfasi en el sistema educatiu d'Espanya. L'educació d'Haití s'explica també amb el model espanyol? Caldria pensar a afegir més referències a obres que tractin sobre l'evolució històrica de l'educació. Pràcticament no es fa esment sobre quan van començar a aparèixer les escoles i a quina realitat sociològica responia. Les explicacions d'Espanya tenen una importància relativa. Aquest article hauria de parlar de l'educació més a nivell de com actuen els processos mentals (conductivisme i constructivisme són dues paraules que almenys haurien de desenvolupar un paràgraf cadascuna) més que centrar-se en els noms de les assignatures o de si hi ha el cicle d'infantil, primària, secundària i les competències bàsiques desenvolupades a bastament arran de l'informe Miterrand. --Bestiasonica (disc.) 23:38, 27 maig 2011 (CEST)
replies: text: es podria moure o generalitzar el tema etapes, ja tenim articles específics sobre el sistema espanyol --barcelona (disc.) 19:29, 15 set 2013 (CEST)
thread_title:  Punt de vista neutral 

message: L'article i els seus apartats sóc poc homogenis i no té una estructura i referències al nivell de molts dels altres articles dels "100 articles fonamentals". A tall d'exemple hi manca una secció d'història de l'educació i hi ha un excés d'informació específica sobre el sistema educatiu a Espanya (que estaria millor al seu propi article), les imatges que mostren mapes del món amb l'estat de diversos paràmetres de l'educació es basen en dades antigues i estan distribuïdes en seccions que no en parlen directament. Quan tingui temps miraré de millorar l'article.--Planvi (disc.) 08:16, 20 feb 2018 (CET)
replies: text: @AlbaML99 @OnaVM99 benvolgudes, tingueu en compte que aquest és un article enciclopèdic general sobre l'educació, hauria de ser rellevant per a qualsevol sistema educatiu i deixar els detalls del sistema específic per a un article més concret (per exemple Sistema educatiu d'Espanya, Educació Secundària Obligatòria, etc.). Això no vol dir que no es pugui incloure dins l'article d'educació, però hauria de ser més resumit i incloent un enllaç a l'article específic més rellevant (això es fa amb  sota el títol de l'apartat corresponent). Dos altres aspectes a tenir en compte és la jerarquia o organització interna de l'article, ja que heu afegit molta informació com a nous apartats i subapartats, però al mateix nivell. Per últim és molt important incloure referències rellevants, no només un enllaç a un altre article de la Viquipèdia però a webs contrastades (per exemple webs oficials del departament d'educació), manual si llibres de didàctica, lleis d'educació, etc.--Planvi (disc.) 08:17, 3 març 2018 (CET)
thread_title:  Poca homogeneïtat de l'article, calen millores 

message: En general, tot l'article és una aberració de la raó, definint un sistema d'instrucció, en comptes d'un sistema d'educació. He fet alguns canvis definint un sistema d'educació, però no hi ha per on agafar, proposo canviar el nom a instrucció i fer un article nou d'educació. La definició actual no respecta la neutralitat, deixant molt fora d'aquest article moviments com l'educació lliure (28-05-2019) --Carles (enraonem) 11:41, 29 abr 2019 (CEST)
thread_title:  Comentari